_:n936b3b4a9621475c9f42f2172c47ab82xb0
<http://schema.org/articleBody>
"I flere nætter i træk har grupper af aggressive indvandrere spredt utryghed i større danske byer ved at afbrænde containere, sætte ild til biler og smadre alt omkring sig.Men nu er grænsen overskredet, lyder det fra Rigspolitiet, der fredag nedsatte en særlig stab, der skal skabe et overblik over urolighederne og sikre, at de enkelte politikredse har tilstræklige ressourcer til at kvæle konflikterne. Ifølge politimester Michael Højer fra Rigspolitiets beredskabsafdeling bliver strategien nu, at sende flere politifolk på gaderne om natten, hvor de - om nødvendigt - skal sikre, at flere af de oprørske indvandrere ryger i fængsel. - Det her har allerede stået på i alt for mange døgn og er fuldstændigt uholdbart. Derfor sender vi nu et signal til indvandrerne om, at  nu stopper festen , nok er nok. Befolkningen vil opleve, at politistyrken bliver større om natten, og at vi vil gøre mere for at få de her skiderikker samlet op. De får en sidste chance for at indse, at det ikke er attraktivt at fortsætte, ellers vil vi gå efter, at de får en straf, der kan mærkes, siger Michael Højer. Han vil af strategiske årsager ikke afsløre, hvordan de enkelte politikredse vil gribe sagen an. - Det er klart, at vi ikke bare kan benytte de samme knibtangs-metoder som under ungdomshus-urolighederne, når indvandrerene rykker rundt i så små grupper. Men så har vi andre muligheder, som jeg ikke vil afsløre her i avisen, siger Michael Højer.Politimesteren er overbevist om, at  Muhammed-urolighederne  vil dø ud i løbet af få dage.- Mit håb er, vi med vores mere massive indsats, kombineret med en opsang fra imamerne og andre gode kræfter, kan dæmpe det her så meget, at borgerne igen vil opleve det som roligt og fredeligt i gaderne, siger Michael Højer."
<https://www.avisen.dk/politi-vil-kvaele-urolighederne_936.aspx>